Muḥemmed Belḥanafi d yiwen umedyaz ameqqran n teqbaylit, d bab n wawal, n usefru. Tameddurt-is Si Belḥanafi, netta isem-ines n tidett d Muḥemmed n At Taḥar. Ilul di 1927 deg tama n At Wasif, deg taddart n At Sidi Ɛetman, deg yiwet n twaccult n yemrabden. Di lawan -nni n traḍ n Lzzayer, yella deg tama n Tihert (Tiaret) anda yella ɣef uqarruy n tarbaɛt n tsertit n le FLN di tama-yagini. Abrid-is di tzuri Yexxdem aṭas n tedwilin daɣen deg rradyu n teqbaylit, rradyu tis snat " tibḥirt iǧeǧǧigen", "rrif lkanun", " tuksa n lxiq". Yexdem aṭas n tezlatin i waṭas n Icennayen akw tcennayin tiqbayliyen am Nwaṛa, Cabḥa, Malḥa, Ḍrifa, Wardya. Tizlatin-is Yestma ssbar nennum ( teccna-tt Wardya) Assa d tiwizi ( teccna-tt Cabḥa) Waḥeq Axelxal (yeccna-tt Ɛtmani) Ay ixef-iw ( teccna-tt Malḥa) Ifeggagen uẓeṭṭa (Tarbaɛt n Tullas, Malḥa) Awi-d afus-im qarbed ( teccna-tt Ḍrifa) Nekk d amǧaḥed amectuḥ (yeccna-tt Mulud Ḥabib)